

**REPUBLIKA HRVATSKA**

**ŠIBENSKO-KNINSKA ŽUPANIJA**

****

**G R A D Š I B E N I K**

KLASA: 402-03/19-01/106

URBROJ: 2182/01-05/1-19-2

Šibenik, 18. rujna 2019.

Na temelju članka 3. Pravilnika o uvjetima i kriterijima za dodjelu sredstava iz Proračuna Grada Šibenika za udruge umirovljenika grada Šibenika („Službeni glasnik Grada Šibenika“, broj 4/18), Povjerenstvo za provedbu postupka dodjele sredstava objavljuje

**J A V N I P O Z I V**

**za sufinanciranje usluga boravka i liječenja umirovljenika**

**s administrativnog područja grada Šibenika za 2019. godinu**

**I.**

U Proračunu Grada Šibenika za 2019. i projekcija za 2020. i 2021. godinu („Službeni glasnik Grada Šibenika“ broj 9/18 i 3/19) osigurana su sredstva za sufinanciranje usluge boravka i liječenja umirovljenika s administrativnog područja grada Šibenika.

Predviđeni iznos sredstava koji je na raspolaganju za ovu aktivnost u 2019. godini iznosi 60.000,00 kuna koji će se u jednakom iznosu podijeliti udrugama koje dostave svoju prijavu u cijelosti i u propisanom roku.

**II.**

Sredstva su namijenjena za udruge umirovljenika grada Šibenika s ciljem promicanja zdravstvene zaštite starijih i nemoćnih.

**III.**

Sufinancirat će se udruge umirovljenika koje zadovolje slijedeće uvjete:

1. udruga umirovljenika mora biti registrirana na području grada Šibenika,
2. udruga mora imati više od 100 članova umirovljenika s administrativnog područja grada Šibenika u 2019. godini,
3. usluge boravka i liječenja moraju biti pružene u toplicama, rehabilitacijskim centrima i lječilištima na području Republike Hrvatske, odnosno Europskoga gospodarskog prostora.

**IV.**

Prilikom prijave udruge su obvezne dostaviti slijedeće:

1. popunjenu prijavnicu na obrascu koji se nalazi u prilogu ovog Poziva,
2. presliku izvatka iz Registra udruga RH,
3. popis članova udruge sa administrativnog područja grada Šibenika s navedenom adresom prebivališta članova i
4. izjavu o adresi lječilišta, rehabilitacijskog centra ili toplica koje će pružati uslugu liječenja umirovljenika.

**V.**

Nakon provjere i ocjene svih prijava donosi se Zaključak o sufinanciranju usluga iz točke 1. koji će se objaviti na službenoj internetskoj stranici i oglasnoj ploči Grada Šibenika. Sudionicima Javnog poziva dostavljaju se pismene obavijesti o dodijeljenim financijskim sredstvima

**VI.**

Grad Šibenik i udruga kojoj su dodijeljena financijska sredstva sklapaju ugovor o sufinanciranju kojim se uređuju međusobna prava i obveze (iznos sufinanciranja, način isplate, način trošenja sredstava, dinamika izvješćivanja o utrošku sredstava, obveze u slučaju nenamjenskog trošenja sredstava, obveza vraćanja neutrošenih sredstava i drugo).

Ugovorom će biti definirano da u godini za koju su odobrena sredstva član udruge s administrativnog područja grada Šibenika može ostvariti pravo sufinanciranja boravka i liječenja jednom i to u visini od maksimalno 300 kuna.

**VII.**

Sredstva iz točke 1. moraju se namjenski utrošiti. U roku od 30 dana od završetka boravka i liječenja u toplicama i lječilištima korisnik sredstava dužan je dostaviti Gradu Šibeniku dokumentaciju kojom dokazuje namjensko korištenje sredstava.

Pružatelj usluge liječenja i rehabilitacije dužan je Gradu Šibeniku dostaviti popis članova udruge koji su koristili pravo liječenja i rehabilitacije.

Ukoliko se zaprimljena sredstva ne koriste namjenski, primatelj je dužan navedena sredstva vratiti Gradu Šibeniku.

**VIII.**

Prijava, odnosno popunjena prijavnica s prilozima dostavlja se do **3. listopada 2019. godine u 12:00 sati** u zatvorenoj omotnici poštom ili predajom na adresu: Grad Šibenik, Trg palih branitelja Domovinskog rata 1, 22000 Šibenik, s napomenom **''Ne otvarati“,** i naznakom: **„Prijava za sufinanciranje usluga boravka i liječenja umirovljenika“.**

ZA POVJERENSTVO Mirjana Žurić, dipl.oec, v.r.